АҞӘА, хәажәкыра 26 - Sputnik. Аԥсни Урыстәылеи Жәлар рартистка Хьыбла Герзмааԥҳа Урыстәыла Атәылахьчара аминистрра акультура аусхк аҟны аԥхьахә ланашьахеит.
Аԥхьахә ланаршьеит "Амузыкатә ҟазара" аноминациала, Аԥсадгьыл амаҵуреи апатриотизми ридеақәа рыларҵәаразы.
Посмотреть эту публикацию в Instagram
Хьыбла Герзмааԥҳа — иналукааша урыстәылатәи шәаҳәаҩуп, адунеи иреиҳаӡоу атеатрқәа рҿы дықәгылахьеит. Метрополитен-опера, Венатәи аҳәынҭқарратә опера, Бавариатәи аҳәынҭқарратә опера, Шатлеии Шанз-Елизеи, Мариинтәи атеатри рҿы изныкымкәа дықәгылахьеит. 2008 шықәса рзы имҩаԥысит Лондон, Ковент Гарден аҟны лдебиут – Чаиковски иопера "Евгени Онегин" аҿы.